2017. gada 22. augustā Noteikumi Nr. 490

Rīgā (prot. Nr. 40  10. §)

**Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"**

Izdoti saskaņā ar

Zemesgrāmatu likuma

106. panta otro daļu

Izdarīt Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (Latvijas Vēstnesis, 2009, 175. nr.; 2013, 230. nr.; 2015, 80., 218. nr.; 2016, 129. nr.) šādus grozījumus:

1. Papildināt noteikumus ar 7.3 un 7.4 punktu šādā redakcijā:

"7.3 Nekustamajam īpašumam, ko iegūst daudzbērnu ģimenes vecāks, piemēro šo noteikumu 6. punktā minēto valsts nodevas likmi.

7.4 Šo noteikumu [7.3 punktu](https://likumi.lv/ta/id/200087-noteikumi-par-valsts-nodevu-par-ipasuma-tiesibu-un-kilas-tiesibu-nostiprinasanu-zemesgramata#p7.1) piemēro, ja nostiprinājuma lūguma papildnosacījumos izdarīta atzīme par vecāka atbilstību daudzbērnu ģimenes statusam un to apliecina nostiprinājuma lūguma iesniegšanas brīdī derīga Latvijas Goda ģimenes apliecība "3+ Ģimenes karte"."

2. Izteikt 10. punktu šādā redakcijā:

"10. Ja nekustamo īpašumu atsavina pret pienākumiem, tad pienākuma vērtība atbilst ienākumiem, kas pielīdzināti Ministru kabineta noteiktajam trūcīgas personas ienākumu līmenim, ja attiecīgās republikas pilsētas vai novada pašvaldības institūcija nav informējusi zemesgrāmatu nodaļu par lielāku pienākuma vērtību. Republikas pilsētas vai novada pašvaldības institūcijas noteiktā pienākumu vērtība ir spēkā līdz dienai, kad zemesgrāmatu nodaļa

saņēmusi informāciju par republikas pilsētas vai novada pašvaldības institūcijas noteiktās pienākuma vērtības izmaiņām."

Ministru prezidents Māris Kučinskis

Tieslietu ministrs Dzintars Rasnačs